Industrie- un Hannelskamer Stood för den Elv-Werser-Ruum

De Industrie- un Hannelskamer Stood för den Elv-Werser-Ruum (IHK Stood) is dör Gesett verankert de Sülvsverwaltungsorganisatschoon för de gewarvliche Weertschop in dat Rebeed von de Landkreise Stood, Cuxhoben, Rodenborg, Oosterholt un Veern. De Industrie- un Hannelskamer is tostännig för 47.000 Bedrieven in dit Rebeed. Se hett ehren Seet in’n Schaperstieg 2 in Stood un Geschäftsstellen in Veern (siet 1946) un Cuxhoben (siet 1958).

De IHK is Liddmaat von’n Düütschen Industrie- un Hannelskamerdag, de IHK Noord un de Kamerunion Elv/Oder.

De IHK Stood is en Körperschaft des öffentlichen Rechts na dat IHK-Gesett von’n Bundhttp://www.bundesrecht.juris.de/ihkg/index.html Gesetz zur vorläufigen Regelung des Rechts der Industrie- und Handelskammern vom 18. Dezember 1956 (BGBl. I S. 920), toletzt ännert dör Artikel 7 von dat Gesett von’n 11. Dezember 2008 (BGBl. I S. 2418) un dat neddersassische Utföhrungs-Gesett to dat IHK-Gesett. Se ünnerliggt de Rechtsopsicht von dat Land.

 Historie 

Mit en Verordnung von’n 23. Oktober 1866 sünd in de Landdrostie Stood binnen dat Königriek Hannover veer Hannelskamern inricht worrn, in Stood, Veern, Buxthu un Geestmünn. 1870 is dat Königriek Hannover von Prüßen annekteert worrn. An’n 1. Oktober 1871 sünd de Hannelskamern in Stood un Buxthu al wedder oplööst worrn. Dat Rebeed hett denn to de Industrie- un Hannelskamer Horborg höört.

De Hannelskamern doot siet 1924 Industrie- un Hannelskamern heten. In de Tied von’n Natschonalsozialismus sünd de Kamern na dat Führerprinzip utricht worrn un dröffen sik nich mehr sülvs verwalten. 1937 is na dat Groot-Hamborg-Gesett de IHK Horborg oplööst worrn un dat Rebeed von de hüdige IHK Stood is an de IHK Wersermünn kamen. 1942 sünd de IHKs in Goweertschopskamern ümwannelt worrn. Dat Rebeed von de hüdige IHK Stood hett to de Goweertschopskamer Hannover-Oost tohöört.

Na’n Tweten Weltkrieg hett de Regerungspräsident von’n Regerungsbezirk Stood an’n 7. Juli 1945 en Weertschopskamer för de Landkreise Stood, Land Hadeln un Bremervöör un de fröher hambörgsche Stadt Cuxhoben oprichten laten. Dat weer de Geboortsstünn von de hüdige IHK Stood. 1946 sünd dor noch Rodenborg un Veern (von de vörher egenstännige IHK Veern) un 1947 Wersermünn un Oosterholt tokamen, de vörher to de Industrie- un Hannelskamer Wersermünn tohöört harrn (1947 is ut Wersermünn dat hüdige Bremerhoben en Deel von dat Bundsland Bremen worrn). De IHK hett denn Industrie- un Hannelskamer von’n Regerungsbezirk Stood heten. Nadem de Regerungsbezirk Stood to’n 1. Januar 1978 oplööst worrn is, is de Naam von de IHK ännert worrn op Industrie- un Hannelskamer Stood för den Elv-Werser-Ruum.

 Präsidenten 

Cuxhoben:

 –1946: Hans Hermanns

Veern:

 Werner Brandt
 1933–1945: Georg Weidenhöfer
 –1946: Heinrich Cordes

Stood:

 1945–1946: Leonhard Rudloff
 1946–1948: Wilhelm Sander
 1948–1953: Christian Kramer
 1953–1957: Diedrich Hahn
 1957–1963: Heinz Winkelmann
 1968–1975: Kurt Hahn
 1975–1981: Hans Ehlermann
 1981–1989: Gustav G. Hebold
 1989–1996: Hinrich Heineke
 1996–2000: Rolf Stöver
 2000–2009: Hans-Peter Kolzen
 2009–2015: Lothar Geißler
 2015–November 2018: Thomas Windgassen
 November 2018–September 2019: Andreas Meyer (as Interimspräsident)
 September 2019–: Matthias Kohlmann

 Literatur 

 Gunter Kuhlmann: 125 Jahre IHK Stade: 1867-1992. Partner einer sich wandelnden Wirtschaft im Elbe-Weser-Raum. 1992

 Footnoten 

 Weblenken 

 Websteed von de IHK (hoochdüütsch)

Kategorie:Industrie- un Hannelskamer
Kategorie:Neddersassen